Page:Scotland's skaith, or, The history o' Will & Jean (1).pdf/14

 Things at length draw near an ending, Caſh rins out; Jean quite unhappy Sees that Will is now paſt mending, Tynes a' heart, and tak's a— drappy.

Ilka drink deſerves a poſey, Port maks men rude, Claret civil ; Beer maks Britons ſtout and roſy, Whiſky maks ilk wife— a Devil.

Jane, wha lately bare affliction Wi' ſae meek and mild an air, School'd by Whiſky, learns new tricks ſoon, Flyts, and ſtorms, and rugs Will's hair.

Jane, ſae late the tendereſt mither, Fond o' ilk dear dauted wean! Now, heart hearden'd a'thegither Skelps them round frae morn till e'en.

Jane wha vogie, loo'd to buſk aye In her hame ſpun, thrifty wark; Now ſells a' her braw's for Whiſkie To her laſt gown, coat and ſark!